ጸሓፋይ እቲ ሓድሽ መጽሓፍ ተይለር'ውን ኣብ'ዚ መደምደምታ'ዩ በጺሑ። እቶም ብግዜ እየሱስ ዘነበሩ ኣይሁዳውያን እምብኣር ምስ ናይ እዚ ዘመን'ዚ ዒራቓውያን ኣይሁድ ተፈጥሮኣዊ ተመሳሳልነት ዘለዎም ኮይኑ፤ እየሱስ ልክዕ ከምኦም፡ ናብ ጽልሚ ዝኸደ ጨጉሪ ርእሲ፤ ሓመዳዊ ሕብሪ ዓይንን ቆርበትን ኔርዎ ዝብል ድምዳመ ተጌሩሊሎ። ጽልም ዝበለን ነዊሕ ጸጉሩ ክኢላ ስነ-ሕግን ኣዳኹና ገጽን ብራዚሊያዊ ነዳፊ ስእሊ ሲሰሮ ሞራስ፡ ኣብ ቢቢሲ ብራዚል ኣብ ዘቕረቦ ሰነዳዊ ፈነወ፤ መብዛሕትኡ ካብ ነበርቲ እቲ ከባቢ ብዝረኸቦ ሓበሬታ "እዚ ከባቢ በረኻ ብምዃኑ ኣብ'ዚ ዝነብሩ ሰባት ብዋርዋርታ ጸሓይ ዝቐምሰሉን ጸሊም ሕብሪ ቆርበት ዘለዎምን'ዮም" ዝብል እዩ። በቲ ኻልእ ሸነኽ ድማ ኣብ መጽሓፍ ቅዱስ፤ ሃዋርያ ጳውሎስ "ጸጉሪ ርእሲ ዘንውሕ ወዲ ተባዕታይ ጽዩፍ'ዩ" ዝብል ጽሒፉ ክነሱ ብኸመይ እየሱስ ነዊሕ ጨጉሪ ይህልዎ?
